Σαλάτα με κουσκούς και σταφίδες
Χορταστική και φουλ αρωματική σαλάτα ιδανική για συνοδευτικό αλλά και για κυρίως γεύμα.
400 γρ. κουσκούς ψιλό (το ζυμαρικό), 4 κουτ. γλυκού σταφίδες, 2 κουτ. γλυκού μείγμα μπαχαρικών ρας ελ χανούτ (σε μπαχαράδικα ή σπιτικό *), 1 ξινόμηλο μεγάλο, ψιλοκομμένο, ραντισμένο με 4 κουτ. σούπας χυμό λεμονιού, 1 κουτ. γλυκού ξύσμα λεμονιού, 4 κουτ. σούπας μαϊντανός, ψιλοκομμένος , 3 κουτ. σούπας ελαιόλαδο, 2 κουτ. γλυκού ανθός αλατιού
Για να φτιάξουμε σαλάτα με κουσκούς και σταφίδες αρχικά ρίχνουμε, σε άφθονο νερό που κοχλάζει, το αλάτι, το μείγμα μπαχαρικών και το κουσκούς.Βράζουμε για 2 λεπτά λιγότερο από ό,τι αναφέρεται στις οδηγίες. Σουρώνουμε και αφήνουμε να κρυώσει. Ανακατεύουμε όλα τα υλικά και σερβίρουμε τη σαλάτα με κουσκούς και σταφίδες.
Κους κους,Μήλο,Σταφίδες